Aalborg Kommunes klima
Med Limfjorden og kysten ud mod Kattegat i øst er det især nærheden til vandet, som præger Aalborg Kommunes klima. Temperaturudsvingene er mindre i nærheden af vandet, men da kommunens overflade er sandet, øges udsvingene, så snart man kommer væk fra kysten. På årsbasis ligger kommunen i den koldeste tredjedel.
Nedbøren påvirkes overordnet af de norske fjelde, der ved nordvestenvind giver tørt vejr med megen sol. Også Hammer Bakker nordenfjords og det kuperede terræn i sydvest, hvor kommunens højeste punkt, Nørreknold, ligger, påvirker nedbøren. Der falder mest nedbør vest for bakkerne, så kystområdet mod øst forbliver mere tørt. Selv om kommunen hører til i den vådeste tredjedel, har den ikke præsteret nogen landsrekorder for nedbør.
Solen skinner især, når vinden er i nordvest, og i marts samt fra oktober til december placerer kommunen sig blandt landets ti solrigeste. I sommerperioden dannes der mange skyer over de sandede områder.
Læs mere om natur og landskab i Aalborg Kommune
Læs videre om
Læs også om
Se alle artikler om Klima